মনস্টার্স ইউনিভার্সিটি
"মনস্টার্স ইউনিভার্সিটি", মাইক এবং সুলে নামে দুজন মনস্টারের গল্প। শুরুতে, কলেজে অধ্যয়নকালে তারা নিজেদের প্রতিদ্বন্দ্বী হিসাবে ভাবলেও ধীরে ধীরে তাদের মধ্যে ভালো বন্ধুত্ব তৈরি হয়ে ওঠে। বিলি ক্রিস্টাল, জন গুডম্যান, স্টিভ বুসচেমি, বব পিটারসন এবং জন রাৎজেনবার্জার চলচ্চিত্রে মাইক ওয়াজোসকি, জেমস পি. সুলিভান, র‌্যান্ডাল বগ্স, রজ, এবং জঘন্য তুষারমানবের চরিত্রে অভিনয় করেছেন। বনি হান্ট, যিনি প্রথম চলচ্চিত্রে মিস. ফ্লেইন্ট চরিত্রে অভিনয় করেছেন, এই চলচ্চিত্রে তিনি মাইকের স্কুল শিক্ষিকা মিস. কারেন গ্র্যাভ্স চরিত্রে কণ্ঠ দিয়েছেন। সঙ্গীত রচনা করেছেন রান্ডি নিউম্যান এবং পিক্সারে সাথে এটি তার সপ্তম কাজ।
মুনড্রাম পিরাই
"মুনড্রাম পিরাই" হচ্ছে একজন স্কুল-শিক্ষক আর. শ্রীনিবাস (কামাল হাসান) সম্পর্কে যে ভাগ্যলক্ষ্মী (শ্রীদেবী) নামের একটি মেয়েকে একটি পতিতালয় থেকে তার কেট্টি এলাকার বাসায় নিয়ে আসে, ভাগ্যলক্ষ্মী 'রেট্রোগ্রেড এ্যামনেশিয়া' নামের একটি রোগে ভুগছিল। ফিল্মটিতে দেখায় যে ভাগ্যলক্ষ্মী কিভাবে তার অতীতের সব কিছু মনে করে ফেলে এবং পরিপূর্ণ সুস্থ হয়ে যায় শ্রীনিবাসের সাহায্যে । "মুনড্রাম পিরাইয়ের" কাহিনী পরিচালক বলু মহেন্দ্রের নিজের জীবনের সঙ্গে কিছুটা মিলে যায়, বলু মহেন্দ্রর সঙ্গে অভিনেত্রী শোভার সঙ্গে সম্পর্কের একটু পরোক্ষ প্রতিফলন এই চলচ্চিত্রে দেখানো হয়, শোভাকে বলু বিয়ে করেছিলেন ১৯৭৮ সালে, আর সে ১৯৮০ সালে মারা যায়। চলচ্চিত্রটির শুটিং হয়েছিল তামিলনাড়ুর 'উটি' এর কাছের একটি ছোট শহর 'কেট্টি'তে, আরও শুটিং হচ্ছিল কর্ণাটকের বেঙ্গালুরুতে। শুটিং শেষ হতে মোট ৩০ দিন লেগেছিল, আর ৩৬,০০০ ফিট চলচ্চিত্র নেগেটিভ লেগেছিল।